ZMLUVA O POSKYTOVANÍ SLUŽIEB

**uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov** (ďalej len „Obchodný zákonník“)

(ďalej len „**zmluva**“)

medzi:

**1. Objednávateľom:**

Názov: **Slovenská agentúra životného prostredia**

Sídlo: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

Bankové spojenie: Štátna pokladnica SR

IBAN: SK37 8180 0000 0070 0038 9214

 SK15 8180 0000 0070 0038 9222

Kontaktná osoba: Ing. Adam Stano, tel.: +421 905 669 212

e-mail: adam.stano@sazp.sk

Zastúpený: PhDr. Juraj Moravčík, generálny riaditeľ

(ďalej len „**objednávateľ**“)

a

**2. Poskytovateľom:**

Názov: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná: v Obchodnom registri Okresného súdu *[doplní uchádzač]*, oddiel: *[doplní uchádzač],* vložka číslo: *[doplní uchádzač]*

V mene spoločnosti koná: *[doplní uchádzač]*

IBAN: *[doplní uchádzač]*

SWIFT: *[doplní uchádzač]*

Kontaktná osoba: *[doplní uchádzač]*

E-mail: *[doplní uchádzač]*

Tel. č.:  *[doplní uchádzač]*

(ďalej len „**poskytovateľ**“)

(objednávateľ a poskytovateľ ďalej spolu len „**zmluvné strany**“ a jednotlivo „**zmluvná strana**“)

**PREAMBULA**

Zmluvné strany uzatvárajú túto zmluvu v súlade s výsledkom postupu zadávania zákazky **„Technicko-organizačné zabezpečenie študijnej cesty do Nórskeho kráľovstva“ (opakovaná)** (ďalej len „**Súťaž**“) v rámci dynamického nákupného systému s názvom **Technicko-organizačné zabezpečenie rôznych podujatí**, zriaďovaného postupom užšej súťaže ktorá bola vyhlásená zverejnením Oznámenia o vyhlásení verejného obstarávania vo Vestníku verejného obstarávania č. 43/2023 zo dňa 27.02.2023 pod značkou 8602 – MUS a v Dodatku k Úradnému vestníku Európskej únie 2023/S 040-115344 zo dňa 24.02.2023 (ďalej len „**DNS**“ alebo aj „**Verejné obstarávanie**“) a ktorý bol zriadený v súlade s ust. § 60 ods. 9 ZVO dňa 29.03.2023 a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „**Zákon o verejnom obstarávaní**").

Ponuka poskytovateľa bola v Súťaži vyhodnotená ako úspešná, na základe čoho sa zmluvné strany v slobodnej vôli a v súlade s platnými právnymi predpismi rozhodli uzatvoriť túto zmluvu, ktorá upravuje práva a povinnosti zmluvných strán pri plnení predmetu zmluvy.

**Článok I.**

**Predmet zmluvy**

1. Predmetom plnenia podľa zmluvy je poskytnutie služby, a to technicko-organizačného zabezpečenia študijnej cesty do Nórskeho kráľovstva so zameraním na pozitívne príklady adaptačných a mitigačných opatrení zmeny klímy a následného prenosu príkladov dobrej praxe na Slovensko, a to v zmysle Prílohy č. 1- Opis predmetu zákazky (ďalej len „Príloha č. 1“) tejto zmluvy (ďalej len „služba“ alebo „predmet zmluvy“),
2. O finálnych požiadavkách na plnenie služby a o prípadných zmenách bude poskytovateľ informovaný v zmysle Prílohy č. 1.
3. Objednávateľ sa zaväzuje za služby vykonané v dohodnutej lehote, kvalite a pri splnení ostatných podmienok dohodnutých touto zmluvou zaplatiť dohodnutú cenu podľa platobných podmienok dohodnutých v tejto zmluve a poskytnúť poskytovateľovi potrebnú súčinnosť.
4. Poskytovateľ berie na vedomie, že táto zmluva sa uzatvára v rámci projektuLiving Lab 2322 financovaného z Grantov EHP/Nórskych grantov a štátneho rozpočtu Slovenskej republiky.

**Článok II.**

**Miesto a termín plnenia**

1. Poskytovateľ sa zaväzuje poskytnúť službu na mieste a v predpokladanom termíne v zmysle Prílohy č. 1, ak sa zmluvné strany písomne nedohodnú inak.
2. Zmluvné strany sa zaväzujú písomne, prostredníctvom e-mailu na adresy uvedené v záhlaví zmluvy, potvrdiť presný termín plnenia predmetu zmluvy.
3. Objednávateľ má právo meniť alebo zrušiť termín plnenia predmetu zmluvy z preukázateľných objektívnych dôvodov alebo v prípade vzniku vyššej moci.
4. Objednávateľ sa zaväzuje poskytnúť poskytovateľovi bezodkladné spolupôsobenie, najneskôr však do 2 pracovných dní odo dňa doručenia požiadavky poskytovateľa.

**Článok III.**

**Cena za predmet zmluvy a platobné podmienky**

1. Cena za plnenie predmetu zmluvy v zmysle čl. I zmluvy je stanovená v súlade s Prílohou č. 2- Cenová tabuľka a návrh na plnenie kritéria (ďalej len „Príloha č. 2“) tejto zmluvy ako maximálna, a tovo výške *[doplní uchádzač]* EUR bez DPH (slovom: *[doplní uchádzač]* euro). K tejto cene bude pripočítaná DPH vo výške *[doplní uchádzač]* EUR. Celková cena za predmet zmluvy vrátane DPH je stanovená vo výške *[doplní uchádzač]* **EUR** (slovom: *[doplní uchádzač]* euro).
2. Cena za predmet zmluvy podľa bodu 3.1 tohto článku je cena konečná a je možné ju meniť len dodatkom k zmluve v súlade s § 18 ZVO.
3. Objednávateľ poskytne poskytovateľovi zálohovú platbu za účelom riadneho a včasného plnenia predmetu zmluvy. Objednávateľ sa zaväzuje poskytnúť zálohovú platbu vo výške 100 % celkovej ceny predmetu zmluvy s DPH v zmysle bodu 3.1 tohto článku, a to **do 30.04.2024 (vrátane)**. V tejto súvislosti je poskytovateľ povinný objednávateľovi najneskôr v deň účinnosti zmluvy vystaviť a doručiť zálohovú faktúru a po prijatí zálohovej platby sa zaväzuje bezodkladne vystaviť a objednávateľovi doručiť faktúru k prijatej platbe preukazujúcu prijatie zálohovej platby.
4. Po riadnom a včasnom splnení predmetu zmluvy potvrdeným podpisom dodacieho listu je poskytovateľ povinný do 5 dní odo dňa podpisu dodacieho listu vystaviť a doručiť objednávateľovi vyúčtovaciu faktúru.
5. Poskytovateľ je povinný vystaviť vyúčtovaciu faktúru minimálne s obsahom náležitostí podľa §74 zákona č. 222/2004 Z. z. o dani z pridanej hodnoty, pričom táto faktúra musí obsahovať:
* označenie zmluvných strán, obchodné meno, adresu, sídlo, IČO, DIČ,IČ DPH,
* názov a číslo zmluvy,
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok/služieb,
* označenie peňažného ústavu a číslo účtu na ktorý sa má platiť, konštantný a variabilný symbol,
* zdroj financovania: Projekt Living Lab 2322,
* označenie osoby, ktorá faktúru vystavila,
* pečiatku a podpis oprávnenej osoby poskytovateľa.
1. Poskytovateľ je povinný objednávateľovi doručiť faktúry v zmysle tejto zmluvy v tlačenej forme na adresu sídla uvedenú v záhlaví zmluvy a to v troch (3) originálnych vyhotoveniach. Poskytovateľ má zároveň právo doručiť faktúry objednávateľovi aj v elektronickej forme na emailovú adresu objednávateľa: *efaktury@sazp.sk*.
2. V prípade, že faktúra nebude obsahovať zmluvne ustanovené náležitosti, objednávateľ je oprávnený ju vrátiť poskytovateľovi na doplnenie.
3. Úhrada faktúry sa vykoná bezhotovostným prevodom na účet poskytovateľa uvedený v záhlaví zmluvy.
4. Cena za predmet zmluvy sa považuje za uhradenú dňom doručenia vyúčtovacej faktúry objednávateľovi.
5. Zmluvné strany sa vzájomne dohodli na tom, že záväzok poskytovateľa plniť predmet zmluvy až do doručenia vyúčtovacej faktúry, bude zabezpečený finančnou zábezpekou. Táto zábezpeka je fixne stanovená vo výške **75 %** z celkovej ceny predmetu zmluvy s DPH. Zmluvné strany uplatnia zábezpeku formou bankovej záruky, ktorá bude zriadená v prospech objednávateľa najneskôr do piatich (5) pracovných dní odo dňa nadobudnutia účinnosti tejto zmluvy s trvaním až do doručenia vyúčtovacej faktúry objednávateľovi.
6. Obsahom bankovej záruky bude záväzok všeobecne akceptovateľnej banky uspokojiť objednávateľa do výšky akejkoľvek splatnej peňažnej pohľadávky objednávateľa voči poskytovateľovi na uspokojenie:
7. nárokov z porušenia zmluvných podmienok do momentu doručenia vyúčtovacej faktúry,
8. nárokov na zaplatenie zmluvnej pokuty,
9. nárokov z náhrady škody,
10. nákladov vzniknutých v dôsledku predčasného ukončenia zmluvy,
11. iných oprávnených nárokov vzniknutých do doručenia vyúčtovacej faktúry,

ktoré nebudú poskytovateľom riadne a včas v prospech objednávateľa uspokojené. Zmluvné strany sa dohodli, že pohľadávku, ktorá tým objednávateľovi vznikne môže objednávateľ jednostranne započítať so zábezpekou. V prípade započítania bude poskytovateľovi vrátená zábezpeka znížená o započítané pohľadávky. Objednávateľ uvoľní zábezpeku v príslušnej výške najneskôr do piatich (5) dní po doručení vyúčtovacej faktúry alebo po predčasnom zániku/skončení zmluvy.

1. Zmluvné strany sa dohodli, že poskytovateľ je oprávnený nahradiť bankovú záruku zložením zábezpeky vo výške **75 %** z celkovej ceny predmetu zmluvy s DPH na účet objednávateľa uvedený v záhlaví zmluvy. Pre túto formu zabezpečenia zábezpeky platia rovnaké zmluvné podmienky ako pre bankovú záruku.

**Článok IV.**

**Práva a povinnosti zmluvných strán**

1. Zmluvné strany sa zaväzujú dodržiavať práva a povinnosti ustanovené v jednotlivých bodoch tohto článku, ako aj práva a povinnosti vyplývajúce z ostatných článkov tejto zmluvy a jej príloh.
2. Zmluvné strany sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo alebo nepriamo zmariť alebo podstatne sťažiť plnenie predmetu tejto zmluvy, je táto zmluvná strana povinná bezodkladne o tejto skutočnosti alebo okolnosti informovať druhú zmluvnú stranu. Tým nie je dotknutý nárok zmluvných strán na náhradu preukázateľnej škody vzniknutej v dôsledku takejto skutočnosti alebo okolnosti, ktorá je následkom porušenia zmluvných povinností niektorej zo zmluvných strán.
3. Poskytovateľ sa zaväzuje poskytovať služby v súlade s touto zmluvou a jej prílohami, v súlade s jeho ponukou a príslušnými právnymi predpismi a normami vzťahujúcimi sa k plneniu predmetu zmluvy.
4. Objednávateľ' sa zaväzuje poskytnúť súčinnosť nevyhnutnú na riadne plnenie predmetu zmluvy.
5. Poskytovateľ najneskôr v čase uzavretia zmluvy uvedie údaje o všetkých známych subdodávateľoch (Príloha č. 3- Zoznam subdodávateľov). V zozname subdodávateľov sa uvádza podiel plnenia každého subdodávateľa z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Každý subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“). Subdodávateľ zároveň nesmie mať v registri partnerov verejného sektora zapísanú ako konečného užívateľa výhod osobu podľa § 11 ods. 1 písm. c) Zákona o verejnom obstarávaní. Subdodávateľ musí spĺňať rovnaké podmienky účasti v zmysle Zákona o verejnom obstarávaní ako poskytovateľ. Nesplnenie povinností uvedených v tomto bode sa považuje za podstatné porušenie tejto zmluvy.
6. V prípade, ak má počas plnenia zmluvy poskytovateľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
	1. subdodávateľ, ktorý má takú povinnosť, musí byť zapísaný v registri partnerov verejného sektora podľa Zákona o RPVS,
	2. konečným užívateľom výhod subdodávateľa nemôže byť osoba v zmysle § 11 ods. 1 písm. c) Zákona o verejnom obstarávaní,
	3. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky a musí spĺňať rovnaké podmienky, ako pôvodný subdodávateľ (ak boli stanovené),
	4. poskytovateľ oznámi objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
7. Návrh na zmenu subdodávateľa spolu s dokladmi podľa bodu 4.6. písm. d) a aktualizovaným znením Prílohy č. 3 musí poskytovateľ predložiť objednávateľovi najneskôr 3 pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 4.6.
8. Pre vylúčenie pochybností sa zmluvné strany dohodli, že pre zmenu alebo doplnenie subdodávateľov nie je potrebné uzatvárať dodatok k tejto zmluve, pokiaľ bude dodržaný postup podľa tohto bodu.
9. V prípade, ak poskytovateľ využije na plnenie ktorejkoľvek povinnosti podľa tejto zmluvy subdodávateľa, poskytovateľ za konanie subdodávateľa voči objednávateľovi zodpovedá, ako keby plnenie vykonával sám.
10. Poskytovateľ nesie plnú zodpovednosť a prípadné sankcie za subdodávateľov, ktorí porušili zákaz nelegálneho zamestnávania.

**Článok V.**

**Sankcie za porušenie a zodpovednosť za škodu**

1. Zmluvné strany vyhlasujú, že sú si vedomé vysokej miery dôležitosti splnenia predmetu tejto zmluvy a z tohto dôvodu pre prípad nedodržania podmienok zmluvy dohodli nasledovné zmluvné pokuty:
2. za omeškanie poskytovateľa s vystavením a doručením vyúčtovacej faktúry objednávateľovi je objednávateľ oprávnený uplatniť si zmluvnú pokutu vo výške 0,3 % z celkovej ceny predmetu zmluvy bez DPH za každý aj začatý deň omeškania,
3. v prípade, že poskytovateľom plnený predmet zmluvy nespĺňa niektorú z požiadaviek v zmysle prílohy č. 1, je objednávateľ oprávnený uplatniť si zmluvnú pokutu vo výške 0,5 % z celkovej ceny predmetu zmluvy bez DPH za každú nesplnenú požiadavku osobitne,
4. za omeškanie objednávateľa s uvoľnením zábezpeky o viac ako 2 dni je poskytovateľ oprávnený uplatniť si zmluvnú pokutu vo výške 0,1 % z celkovej ceny predmetu zmluvy bez DPH.
5. Zmluvná pokuta je splatná do desiatich (10) dní odo dňa doručenia písomného uplatnenia nároku na jej zaplatenie druhej zmluvnej strane.
6. Zaplatením zmluvnej pokuty poskytovateľom nezaniká nárok objednávateľa na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
7. Zmluvná strana, ktorá porušila svoje povinnosti v zmysle zmluvy, je povinná nahradiť škodu tým spôsobenú druhej zmluvnej strane, ibaže by preukázala, že porušenie povinnosti bolo spôsobené okolnosťami vylučujúcimi zodpovednosť.
8. Poskytovateľ zároveň po dobu dvanásť (12) mesiacov odo dňa podpisu dodacieho listu zodpovedá až do výšky celkovej ceny predmetu zmluvy v zmysle bodu 3.1 za prípadné porušenia zmluvných podmienok, ktoré budú objednávateľovi vytýkané zo strany subjektu realizujúceho kontrolu plnenia predmetu zmluvy v čase po jeho splnení, ak sa bude jednať o preukázateľné porušenia poskytovateľa a objednávateľovi vznikne v súvislosti s týmito porušeniami akákoľvek škoda, ktorú možno vyčísliť v peniazoch.
9. Zmluvné strany nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t. j. okolnosťami vylučujúcimi zodpovednosť, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala.
10. Na základe dohody zmluvných strán, sa za vyššiu moc, resp. okolnosti vylučujúce zodpovednosť považuje i prijatie takých opatrení štátu z dôvodu zabránenia šírenia epidémií alebo iných okolností ohrozujúcich obyvateľstvo, ktoré bránia v splnení povinností zmluvných strán, pričom nemožno rozumne očakávať, že by zmluvná strana túto prekážku prekonala, a to i v prípade, ak zmluvná strana, vzhľadom na okolnosti, mohla alebo mala ukladanie takýchto opatrení štátom predvídať alebo očakávať.
11. Podmienkou vylúčenia zo zodpovednosti za škodu je, že dotknutá zmluvná strana bez zbytočného odkladu upozorní druhú zmluvnú stranu na začiatok a podstatu vyskytnutia vyššej moci. Zmluvná strana, ktorá sa odvoláva na vyššiu moc, bez zbytočného odkladu oznámi druhej zmluvnej strane jej zánik.
12. Ak je to vzhľadom na charakter vyššej moci a situáciu poskytovateľa možné, poskytovateľ je povinný, po dohode s objednávateľom, na vlastné náklady zabezpečiť plnenie predmetu zmluvy aj počas jej trvania, a to prostredníctvom tretej osoby.
13. Ak z dôvodu vyššej moci nebude možné plniť predmet zmluvy, zmluvné strany písomne dohodnú nový termín plnenia, pričom cena za predmet zmluvy ostane zachovaná. Zmluvné strany súhlasia, že z dôvodu nemožnosti plnenia podľa prvej vety a nedohodnutia nového termínu plnenia, skončia zmluvu vzájomnou dohodou v zmysle článku VII. tejto zmluvy.
14. Zmluvné strany sa dohodli, že na zmenu termínu plnenia z dôvodu vyššej moci nie je potrebné uzavrieť dodatok k zmluve.

**Článok VI.**

**Trvanie zmluvy**

1. Zmluva sa uzatvára na dobu určitú, a to do splnenia všetkých záväzkov oboch zmluvných strán.

**Článok VII.**

**Skončenie zmluvy**

1. Zmluva končí splnením všetkých záväzkov oboch zmluvných strán v zmysle bodu 6.1.
2. Zmluvu možno skončiť predčasne vzájomnou dohodou zmluvných strán alebo odstúpením od zmluvy.
3. Dohoda musí mať písomnú formu a musí byť podpísaná obidvomi zmluvnými stranami. Zmluva v tomto prípade končí dňom určeným v dohode.
4. Od zmluvy je možné odstúpiť v prípadoch ustanovených v Obchodnom zákonníku, v Zákone o verejnom obstarávaní a v zmluve alebo ak ktorákoľvek zo zmluvných strán podstatným spôsobom porušuje povinnosti vyplývajúce zo zmluvy. Odstúpenie od zmluvy je potrebné urobiť písomne a doručiť druhej zmluvnej strane na adresu sídla uvedenú v záhlaví zmluvy.
5. Za podstatné porušenie zmluvy sa považuje:
6. nesplnenie predmetu zmluvy v dohodnutom termíne bez uvedenia dôvodu, ktorý by omeškanie ospravedlňoval (napr. vyššia moc),
7. ak cena predmetu zmluvy bude fakturovaná v rozpore s podmienkami dohodnutými v tejto zmluve,
8. poskytovateľ plní predmet zmluvy v rozpore s touto zmluvou a/alebo jej prílohami,
9. objednávateľ neuvoľnil poskytovateľovi zábezpeku v zmluvne stanovenej lehote.
10. Poskytovateľ je oprávnený odstúpiť od tejto zmluvy aj v prípade, ak:
11. proti poskytovateľovi začalo konkurzné konanie alebo reštrukturalizácia,
12. poskytovateľ vstúpil do likvidácie,
13. poskytovateľ koná v rozpore so všeobecne záväznými právnymi predpismi platnými na území SR, prípadne na území štátu kde sa predmet zmluvy plní.
14. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
15. Skončenie zmluvy sa nedotýka tých ustanovení zmluvy, ktoré vzhľadom na svoj charakter majú trvať aj po jej skončení.
16. **Zmluvné strany berú na vedomie, že táto zmluva automaticky zaniká, ak zo strany objednávateľa nedôjde z akéhokoľvek dôvodu k úhrade zálohovej platby do 30.04.2024 (vrátane).**
17. Zmluvné strany berú na vedomie, že odstúpením od zmluvy ostáva zachovaný nárok na náhradu škody vzniknutej porušením zmluvy.
18. Zánikom zmluvy nezaniká právo zmluvných strán na zaplatenie pohľadávok vzniknutých na základe zmluvy, ako ani právo objednávateľa na náhradu škody spôsobenú porušením zmluvnej povinnosti poskytovateľa riadne a včas zabezpečiť služby na základe tejto zmluvy v rozsahu a za podmienok dohodnutých v zmluve.

**Článok VIII.**

**Doručovanie a ochrana dôverných informácií**

1. Všetky písomnosti týkajúce sa právnych vzťahov založených medzi zmluvnými stranami touto zmluvou sa môžu doručovať nasledujúcimi spôsobmi:
	1. poštou doporučene na adresu zmluvnej strany uvedenú v zmluve,
	2. treťou osobou oprávnenou doručovať zásielky,
	3. osobne,
	4. elektronicky.
2. Písomnosti doručované poštou sa doručujú doporučene na adresu zmluvnej strany uvedenú v záhlaví tejto zmluvy. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
3. Ak adresát neprevezme písomnosť na adrese uvedenej v záhlaví zmluvy, je odosielateľ povinný opakovane doručiť písomnosť na adresu druhej zmluvnej strany zapísanú v obchodnom registri alebo inom registri, v ktorom je príslušná zmluvná strana zapísaná, prípadne na inú adresu známu odosielateľovi.
4. Ak si adresát neprevezme písomnosť na adrese uvedenej v tejto zmluve, ani na adrese podľa bodu 8.3 tohto článku, považuje sa písomnosť za doručenú dňom jej odoslania na adresu podľa bodu 8.2 tohto článku a to aj vtedy, ak sa adresát o tom nedozvie. Za predpokladu, že adresát písomnosti bezdôvodne odoprie prijať doručovanú písomnosť, považuje sa písomnosť za doručenú dňom, keď prijatie písomnosti bolo odopreté. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
5. Písomnosť doručovaná osobne sa považuje za doručenú dňom, kedy zmluvná strana písomnosť prevzala alebo dňom, kedy odmietla písomnosť prevziať.
6. Poskytovateľ sa zaväzuje neposkytovať informácie získané od objednávateľa pri poskytovaní služby podľa zmluvy tretím osobám a/alebo ich využívať pre svoj prospech, bez predchádzajúceho písomného súhlasu objednávateľa. Táto povinnosť trvá aj po skončení platnosti zmluvy. Porušenie tejto povinnosti je považované za podstatné porušenie zmluvy.
7. Poskytovateľ vyhlasuje, že všetky informácie, ktoré počas plnenia zmluvy získa, a ktoré nie sú verejne dostupné, budú použité výhradne pre potreby plnenia zmluvy a považujú sa za dôverné v zmysle § 17 Obchodného zákonníka. Poskytovateľ je povinný dodržiavať pred treťou stranou povinnosť mlčanlivosti o všetkých skutočnostiach a informáciách, o ktorých sa v súvislosti s plnením zmluvy dozvedel. Povinnosť mlčanlivosti trvá aj po skončení platnosti tejto zmluvy. Porušenie tejto povinnosti je považované za podstatné porušenie zmluvy.

**Článok IX.**

**Kontrola a audit**

* 1. Poskytovateľ je povinný v prípade potreby umožniť výkon kontroly a auditu oprávneným osobám a za týmto účelom je povinný im poskytnúť plnú súčinnosť.
	2. Oprávnené osoby na výkon kontroly/auditu sú najmä:
1. Poskytovateľ, ktorým je Ministerstvo životného prostredia Slovenskej republiky, zastúpené Slovenskou agentúrou životného prostredia a ním poverené osoby,
2. Útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,
3. Najvyšší kontrolný úrad SR a ním poverené osoby,
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Ministerstvo investícií, regionálneho rozvoja a informatizácie Slovenskej republiky,
8. Ministerstvo financií Slovenskej republiky,
9. Úrad pre finančný mechanizmus,
10. Ministerstvo zahraničných vecí Nórskeho kráľovstva,
11. Výbor pre finančný mechanizmus,
12. Úrad generálneho audítora Nórskeho kráľovstva,
13. Osoby prizvané orgánmi uvedenými v písm. a) až l) v súlade s príslušnými právnymi predpismi Slovenskej republiky a právnymi aktmi Európskej únie.
	1. Za strpenie výkonu kontroly, auditu a/alebo overovania a poskytnutie súčinnosti pri tomto výkone neprináleží poskytovateľovi žiadna odmena, náhrada ani iné plnenie. Táto povinnosť trvá aj po zániku zmluvy. V prípade zmeny legislatívnych aktov je poskytovateľ povinný podriadiť sa kontrole príslušných orgánov tak, aby bol dosiahnutý účel sledovaný týmto ustanovením zmluvy. Poskytovateľ je povinný predovšetkým oznámiť nákladovú štruktúru plnenia podľa tejto zmluvy na základe požiadavky objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly, auditu a/alebo overovania podľa tohto bodu zmluvy. Za účelom preventívneho riešenia problémov spojených s preukazovaním realizácie plnení podľa tejto zmluvy je oprávnený požadovať tieto podklady aj objednávateľ.

**Článok X.**

**Záverečné ustanovenia**

* 1. Táto zmluva je uzatvorená a platná dňom jej podpisu oboma zmluvnými stranami a  účinnosť nadobúda v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (Zákon o slobode informácií) dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ berie na vedomie, že táto zmluva je povinne zverejňovanou zmluvou a súhlasí s jej zverejnením.
	2. Zmluvné strany vyhlasujú, že v prípade ak dôjde v čase medzi platným uzatvorením zmluvy a nadobudnutím jej účinnosti k akýmkoľvek plneniam v súlade s touto zmluvou, budú tieto plnenia považované za plnenia realizované v zmysle tejto zmluvy, a teda nepôjde o plnenia nad rámec zmluvy alebo o plnenia bez právneho titulu, ktoré by zakladali právne nároky niektorej zo zmluvných strán vyplývajúcich napr. z bezdôvodného obohatenia a pod.
	3. Zmluvné strany vyhlasujú, že ak sa dôvod neplatnosti zmluvy vzťahuje len na jej niektorú časť, je neplatnou len táto časť, pokiaľ z povahy alebo z jej obsahu alebo z okolností, za ktorých k neplatnosti došlo, nevyplýva, že túto časť nemožno oddeliť. Zmluvné strany sa zaväzujú bez zbytočného odkladu nahradiť túto časť novou, ktorá sa čo najviac priblíži k účelu neplatnej časti, ktorý zmluvné strany sledovali v čase uzavretia zmluvy.
	4. Vzťahy a spory vzniknuté z tejto zmluvy sa riadia všeobecne záväznými právnymi predpismi. Strany sa zaväzujú riešiť prípadné spory, vzniknuté z tejto zmluvy, vždy najskôr vzájomným rokovaním. V prípade, že nedôjde pri spore ku dohode medzi zmluvnými stranami, môže ktorákoľvek zo zmluvných strán požiadať o rozhodnutie príslušný súd.
	5. Táto zmluva je vyhotovená v piatich (5) origináloch, z ktorých tri (3) obdrží objednávateľ a dva (2) poskytovateľ.
	6. Meniť alebo dopĺňať obsah tejto zmluvy je možné len formou očíslovaných písomných dodatkov k zmluve podpísaných oboma zmluvnými stranami, ak zmluva neustanovuje inak.
	7. Práva a povinnosti zmluvných strán touto zmluvou neupravené sa riadia zákonom č. 513/1991 Zb. Obchodný zákonník v platnom znení a príslušnými všeobecne záväznými právnymi predpismi.
	8. Zmluvné strany vyhlasujú, že zmluvu uzatvorili na základe ich slobodnej a vážnej vôle, zmluva nebola uzavretá v tiesni alebo za nápadne nevýhodných podmienok, zmluvu si prečítali, jej obsahu porozumeli a na znak súhlasu pripájajú svoje podpisy.
	9. Neoddeliteľnú súčasť zmluvy tvoria:
* Príloha č. 1- Opis predmetu zákazky
* Príloha č. 2- Cenová tabuľka a návrh na plnenie kritéria
* Príloha č. 3- Zoznam subdodávateľov

V Banskej Bystrici, dňa ......................... V ..............................., dňa .......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PhDr. Juraj Moravčík**, generálny riaditeľ *[doplní uchádzač]*

Slovenská agentúra životného prostredia

**Príloha č. 3**

**Zoznam subdodávateľov**

Poskytovateľ *[doplní uchádzač]* zastúpený štatutárom *[doplní uchádzač]*, týmto uvádza, že

[ ]  plnenie predmetu Zmluvy nebude poskytovať prostredníctvom subdodávateľov

[ ]  na plnení predmetu Zmluvy sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| P. č. | Obchodné meno a sídlo subdodávateľa | IČO | Meno a priezvisko, adresa pobytu a dátum narodenia osoby oprávnenej konať za subdodávateľa | Podiel na plnení Zmluvy v % | Predmet subdodávky |
| 1. |  |  |  |  |  |
| 2. |  |  |  |  |  |

V*[doplní uchádzač]*, dňa*[doplní uchádzač]*

Poskytovateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*[doplniť meno a priezvisko*

*a  podpis oprávnenej osoby]*